Көшкендей, Игорь Михаил оглу

Көшкендей Игорь Михаил оглу (; 1978чылдың май 9-та Улуг-Хем кожуунунуң Арыскан суурунга төрүттүнген) – Тыва Республиканың алдарлыг ыраажызы болгаш билдингир хөөмейжизи.

Көшкендей Игорь Михаил оглу Тыва Республиканың алдарлыг хөөмейжизиСузукей В.Ю., Тумат Ч.С. Хоомейжи Республики Тыва. — Кызыл, 2015., «Душа России» деп Россия Федерациязының чазааның шаңналының эдилекчизиОбладатель премии Правительства РФ "Душа России" Кошкендей И.М.., Тыва Республиканың эртинелиг кижизи деп атты эдилеп чоруур. Оон аңгыда хөй-хөй фестивальдарның, конкурстарның, көшкүн чоннарның этномузыкалдыг симпозиумнарның болгаш өске-даа концертерниң Гран-При эдилекчизи болуп турар. «Чиргилчин» деп ансамбльдың башкарыкчызы болгаш ыраажызы. Амгы үеде «Тыва үндезин культура» төвүнүң даргазы кылдыр ажылдап чоруурДиректор Центра тувинской культуры. Официальный сайт ГБУ "Центр развития тувинской традиционной культуры и ремесел"..

Намдары
Игорь Көшкендей 1978 чылдың май 9-та Улуг-Хем кожууннуң Арыскан суурунга төрүттүнген. Ооң келир үеде хөөмейжи болуру школадан тура эгелээн. 1993 чылда Тыва республиканың Р.Кенденбиль аттыг уран-хөгжүм ортумак школазының «Хөөмей» салбырын дооскан. 1993 чылдан 1997 чылга чедир Кызылдың уран-чүүл училищезиниң үндезин хөгжүм херекселедер салбырының «Игил» болгаш «Хөөмей» клазынга өөренип турган. Студенти чылдарында ол «Чаңгы-Хая» деп ансамбльга ойнап турган. 1995 чылда Чадаана хоорайга болган «Хөөмей-95» деп республика чергелиг мөөрейге Гран-при шаңналының эдилекчизи болган. 1996 чылда «Чиргилчин» деп делегейде билдингир этно-хөгжүм бөлүүнүң ыраажызы болуп, а дараазында ол бөлүктүң башкарыкчызы апарган. Тыва национал оркестриниң тургустунуп келгенинден-не Игорь Көшкендей ооң кол ыраажыларының бирээзи болуп турар.

Демдеглелдер

Аңгылал:Тыва
Аңгылал:Хөөмейжи
Аңгылал:Хөгжүм
Аңгылал:Ыраажы
Аңгылал:Уран чүүл